"ประกันสังคม" เปิดให้ผู้ประกันตนอายุ 50 ปีขึ้นไป "ฉีดวัคซีนไข้หวัดใหญ่"ประจำปี 65 ระหว่าง 1 พ.ค. - 31 ส.ค.65 ฟรี
นางกนกนันท์ วีริยานันท์ หัวหน้าสำนักงานประกันสังคมจังหวัดสาขาพระประแดง กล่าวว่า กระทรวงแรงงาน มีนโยบายส่งเสริมสุขภาพ และป้องกันโรคให้แก่ลูกจ้าง ผู้ประกันตน สำนักงานประกันสังคมจึงจัดให้มีการส่งเสริมสุขภาพและป้องกันโรคกรณีวัคซีนไข้หวัดใหญ่ สำหรับผู้ประกันตนมาตรา 33 และผู้ประกันตนมาตรา 39 ที่มีอายุตั้งแต่ 50 ปีขึ้นไป เพื่อลดขั้นตอนการคัดกรองวินิจฉัยผู้ป่วยโรคโควิด-19 ได้อย่างมีประสิทธิภาพ โดยจัดให้บริการฉีดวัคซีนไข้หวัดใหญ่ ณ สถานพยาบาลที่สำนักงานประกันสังคมกำหนดปีละ 1 ครั้ง ซึ่งในปี 2565 นี้ ได้เปิดให้บริการระหว่างวันที่ 1 พฤษภาคม - 31 สิงหาคม 2565 รวม 4 เดือน ผู้ประกันตนสามารถเข้ารับบริการฉีดวัคซีนไข้หวัดใหญ่ได้ที่โรงพยาบาลตามสิทธิของผู้ประกันตน ซึ่งสำนักงานประกันสังคมได้อำนวยความสะดวกจัดส่งรายชื่อผู้มีสิทธิ์ให้กับโรงพยาบาลตามสิทธิ์เรียบร้อยแล้ว ผู้ประกันตนที่มีอายุตั้งแต่ 50 ปีขึ้นไป ประสงค์จะฉีดวัคซีนไข้หวัดใหญ่สามารถ walk in เข้าไปรับบริการได้โรงพยาบาลตามสิทธิ์ หรือติดต่อนัดหมายการฉีดวัคซีนกับโรงพยาบาลตามสิทธิ์ก่อนเข้ารับบริการ โดยไม่เสียค่าใช้จ่ายนางกนกนันท์ ยังกล่าวถึงกรณีผู้ประกันตนที่อายุไม่ถึง 50 ปี มีสิทธิ์รับวัคซีนไข้หวัดใหญ่เช่นกัน โดยสามารถเข้ารับบริการได้ที่สถานพยาบาลของรัฐทุกแห่ง โดยใช้สิทธิ์ของสำนักงานหลักประกันสุขภาพ (สปสช.) สอบถามข้อมูลเพิ่มเติมได้ที่ www.sso.go.th หรือโทรสายด่วน 1506 ให้บริการทุกวันตลอด 24 ชั่วโมง